钦定古今图书集成/明伦汇编/人事典/第103卷 > 尔雅 > 《愍涂赋》沈约
## 钦定古今图书集成/明伦汇编/人事典/第103卷 > 尔雅 > 《愍涂赋》沈约

结榜穷渚，思临长屿。情依旧越，身经故楚。彼长路之
多端，伊客心之无绪。懽因循而易失，悲由心而难拒。
此北海之信辽，知余思之方阻。日掩长浦，风扫联葭。
叠云凝愤，广水腾华。听奔沸于洲屿，望腌暧乎烟沙。
依云边以知国，极鸟道以瞻家。免凄怆于羁离，方殷
勤于行路。叹余涂之屡蹇，奚前芳之可慕。